แนวโน้ม SET วันนี้บวกต่อ ลุ้นทะลุแนวต้าน 1,520 จุด รับตัวเลขศก.สหรัฐ-Fund Flow หนุน
แนวโน้ม SET วันนี้บวกต่อ ลุ้นทะลุแนวต้าน 1,520 จุด รับตัวเลขศก.สหรัฐ-Fund Flow หนุน
แนวโน้ม SET วันนี้บวกต่อ ลุ้นทะลุแนวต้าน 1,520 จุด รับตัวเลขศก.สหรัฐ-Fund Flow หนุน
8 ม.ค. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะปรับตัวขึ้นและมีลุ้นผ่านแนว 1,520 จุดไปได้ เป็นไปในทิศทางเดียวกับตลาดหุ้นในภูมิภาคเอเชียเช้านี้ปรับตัวขึ้นยกแผงราว 0.3-0.9% รับแรงหนุนจากสภาคองเกรสสหรัฐประกาศรับรองชัยชนะในการเลือกตั้งประธานาธิบดีสหรัฐของนายโจ ไบเดนอย่างเป็นทางการ ซึ่งจะช่วยให้คณะบริหารของพรรคเดโมแครตสามารถผลักดันมาตรการกระตุ้นเศรษฐกิจรอบใหม่ได้
นอกจากนี้ ตัวเลขเศรษฐกิจสหรัฐก็ออกมาดีกว่าคาด ทั้งดัชนีภาคบริการของสหรัฐ, จำนวนผู้ขอรับสวัสดิการว่างงาน เป็นต้น  ส่งผลให้นักลงทุนเชื่อมั่นการฟื้นตัวเศรษฐกิจโลกปีนี้มากขึ้น และคาดว่า Fund Flow น่าจะยังไหลเข้าใน Emerging Market อยู่ จากเงินดอลลาร์สหรัฐที่อ่อนค่า
อย่างไรก็ดี ยังต้องติดตามสถานการณ์การแพร่ระบาดไวรัสโควิด-19 ในประเทศ และสัปดาห์หน้าให้ติดตามการทยอยประกาศผลประกอบการของกลุ่มแบงก์พร้อมให้แนวรับ 1,500-1,505 จุด ส่วนแนวต้าน 1,530-1,540 จุด
 
 